- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Rafila: România are maxim 10 chirurgi de chirurgie cardiovasculară pediatrică
- Inimile copiilor pot fi operate în România de maxim 10 medici specialişti în chirurgie cardiovasculară pediatrică, spune ministrul Sănătăţii, Alexandru Rafila.
- În maxim 10 ani, România ar putea să dobândească autonomie în ceea ce priveşte aceste intervenţii.
Rafila: România are maxim 10 chirurgi de chirurgie cardiovasculară pediatrică
Întrebat, miercuri, câţi medici de chirurgie cardiovasculară pediatrică are România, ministrul Sănătăţii a spus că "sunt foarte puţini, cred că maxim 10".
Rafila a precizat că prin speciallizarea tinerilor medici în acest domeniu, în maxim 10 ani, România şi-ar putea dobândi autonomie în acest domeniu intervenţional.
"Între 5 şi 10 ani putem să dobândim autonomie din punctul de vedere al acestor intervenţii. Şi acum majoritatea cazurilor se fac în România, dar există operaţii cu un grad mai mare de dificultate la care deplasarea copilului într-un timp foarte scurt – că de obicei apar la copii cu vârste foarte mici – este necesar", explică Rafila.
Cei care pot să devină chirurgi de chirurgie cardiovasculară pediatrică trebuie să treacă printr-un trainning de câţiva ani.
"Sunt tineri medici, fie că sunt rezidenţi, fie că sunt specialişti de chirurgie cardiovasculară. Procesul de trainning – în afară de dobândirea specialităţii de chirurg cardiovascular – mai durează câţiva ani să devii chirurg de chirurgie cardiovasculară pediatrică. Că lucrurile sunt puţin diferite şi e un proces care nu se termină peste noapte", a mai spus Alexandru Rafila.
Urmărește Mediafax pe Instagram ca să vezi imagini spectaculoase și povești din toată lumea!
GANDUL.RO